Жоба

**ҚАЗАҚСТАН РЕСПУБЛИКАСЫНЫҢ ЗАҢЫ**

**Қазақстан Республикасының кейбір заңнамалық актілеріне сыбайлас жемқорлыққа қарсы іс-қимыл мәселелері бойынша өзгерістер мен толықтырулар енгізу туралы**

1-бап. Қазақстан Республикасының мынадай заңнамалық актілеріне өзгерістер мен толықтырулар енгізілсін:

1. 2014 жылғы 3 шілдедегі Қазақстан Республикасының Қылмыстық кодексіне:

1) 3-бапта:

29) тармақ мынадай редакцияда жазылсын:

«29) сыбайлас жемқорлық қылмыстар – осы Кодекстің 189 (үшінші бөлігінің 2) тармағында, үшінші бөлігінің 2) тармағында көзделген белгілер болған жағдайда төртінші бөлігінде), 190 (үшінші бөлігінің 2) тармағында, үшінші бөлігінің 2) тармағында көзделген белгілер болған жағдайда төртінші бөлігінде), 218 (үшінші бөлігінің 1) тармағында), 234 (үшінші бөлігінің 1) тармағында), 249 (үшінші бөлігінің 2) тармағында), 361, 362 (төртінші бөлігінің 3) тармағында), 364, 365, 366-1, 366-2, 367, 367-1, 368, 369, 370, 450, 451 (екінші бөлігінің 2) тармағында) және 452-баптарында көзделген іс-әрекеттер;»;

38) тармағындағы «247» сандардан кейін «және 247-1» деген сөздермен толықтырылсын;

мынадай мазмұндағы 43), 44) және 45) тармақтармен толықтырылсын:

«43) пара – мемлекеттік функцияларды орындауға уәкілеттік берілген адам не оған теңестірілген адам немесе жауапты мемлекеттік лауазымды атқаратын адам не лауазымды адам не шет мемлекеттің немесе халықаралық ұйымның лауазымды адамы алған ақша, бағалы қағаздар, өзге де мүлік, мүліктік (мүліктік емес) игіліктер мен артықшылықтар, сол сияқты көрсетілген адамдарға берілетінге, ұсынылатынға немесе уәде етілетінге тең, сол сияқты көрсетілген адамдар егер мұндай әрекеттер (әрекетсіздік) мемлекеттік функцияларды орындауға уәкілеттік берілген адамның не оған теңестірілген адамның немесе жауапты мемлекеттік лауазымды атқаратын адамның не лауазымды адамның не шет мемлекеттің немесе халықаралық ұйымның лауазымды адамының қызметтік өкілеттіктеріне кіретін болса не ол лауазымдық жағдайына байланысты осындай әрекеттерге (әрекетсіздікке) ықпал етуі мүмкін болса, сондай-ақ осындай әрекеттерге (әрекетсіздікке) әкеп соғуы мүмкін пара берушінің немесе олар өкілдік ететін адамдардың пайдасына жасаған әрекеттері (әрекетсіздігі) үшін сұрау салған немесе талап еткен, жалпы қамқорлыққа немесе салғырттыққа тең;

44) шет мемлекеттің лауазымды адамы – шет мемлекеттің заңнамалық, атқарушы, әкімшілік, сот органдарында немесе қарулы күштерінде қандай да бір лауазымды атқаратын, тағайындалатын немесе сайланатын адам;

шет мемлекет үшін қандай да бір жария функцияны орындайтын кез келген адам;

45) халықаралық ұйымның лауазымды адамы – халықаралық шарттар мәртебесі бар келісімдердің негізінде елдер құрған ұйымдарда басшылық лауазымды атқаратын адам;

қызметін халықаралық ұйымдарда жүзеге асыратын және Қазақстан Республикасы ратификациялаған халықаралық шарттарға сәйкес халықаралық қызметші деп танылатын адам;

халықаралық ұйым өз атынан әрекет етуге уәкілеттік берген кез келген адам.»;

2) 50-баптың үшінші бөлігінің екінші абзацы мынадай редакцияда жазылсын:

«Сыбайлас жемқорлық қылмыстарды жасағаны үшін белгілі бір лауазымды атқару немесе белгілі бір қызметпен айналысу құқығынан айыру міндетті түрде тағайындалады және мемлекеттік қызметте, квазимемлекеттік сектор субъектілерінде, судья қызметін, сонымен қатар басқа да мемлекеттік лауазымдар не мемлекеттік немесе оларға теңестірілген функцияларды орындаумен байланысты лауазымдарды атқаруға өмір бойына тыйым салудан тұрады.»;

3) 247-баптың:

бірінші бөлігінің бірінші абзацы мынадай редакцияда жазылсын:

«1. Мемлекеттiк органның не мемлекеттiк ұйымның мемлекеттiк функцияларды орындауға уәкiлеттiк берілген адамы болып табылмайтын жұмыскерiнiң немесе оған теңестiрiлген адамның, сол сияқты мемлекеттiк емес ұйымның басқару функцияларын орындамайтын жұмыскерiнiң өз мiндеттерi аясына кіретін жұмысты орындағаны немесе қызметтер көрсеткенi үшiн материалдық сыйақыны, жеңiлдiктердi немесе мүлiктiк сипатта көрсетiлетін қызметтерді, мүлікке құқықты заңсыз алуы, –»;

үшінші бөлігінің екінші абзацы мынадай редакцияда жазылсын:

«мүлкі тәркіленіп немесе онсыз, белгiлi бiр лауазымдарды атқару немесе белгiлi бiр қызметпен айналысу құқығынан үш жылға дейінгі мерзімге айыра отырып, үш мың айлық есептiк көрсеткiшке дейiнгi мөлшерде айыппұл салуға не сол мөлшерде түзеу жұмыстарына не сегіз жүз сағатқа дейінгі мерзімге қоғамдық жұмыстарға тартуға не үш жылға дейінгі мерзімге бас бостандығын шектеуге не сол мерзімге бас бостандығынан айыруға жазаланады.»;

ескертпе мынадай редакцияда жазылсын:

«Ескертпе. Егер сыйлықтың құны бес айлық есептiк көрсеткiштен аспаса, осы баптың бiрiншi бөлiгiнде көрсетiлген адамның өзінің міндетіне кіретін жұмыстарды бұрын орындағаны немесе қызметтер көрсеткені үшiн алдын ала уағдаластық болмаған кезде сыйлық ретінде материалдық сыйақы, жеңілдік немесе мүлiктiк сипаттағы қызметті, мүлікке құқықты алуы маңызы аз болуына байланысты қылмыстық құқық бұзушылық болып табылмайды және ол тәртiптiк ретпен қудаланады.»;

4) мынадай мазмұндағы 247-1-баппен толықтырылсын:

«247-1-бап. Заңсыз сыйақы беру

1. Мемлекеттiк органның не мемлекеттiк ұйымның мемлекеттiк функцияларды орындауға уәкiлеттiк берілген адамы болып табылмайтын жұмыскерiнiң немесе оған теңестiрiлген адамның, сол сияқты мемлекеттiк емес ұйымның басқару функцияларын орындамайтын жұмыскерiнiң өз мiндеттерi аясына кіретін жұмысты орындағаны немесе қызметтер көрсеткенi үшiн заңсыз материалдық сыйақыны, жеңiлдiктердi немесе мүлiктiк сипатта көрсетiлетін қызметтерді, мүлікке құқықты беруі,

сексен айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не сексен сағатқа дейінгі мерзімге қоғамдық жұмыстарға тартуға не жиырма тәулікке дейінгі мерзімге қамаққа алуға жазаланады.

2. Бірнеше рет жасалған дәл сол іс-әрекет –

жүз жиырма айлық есептiк көрсеткiшке дейiнгi мөлшерде айыппұл салуға не сол мөлшерде түзеу жұмыстарына не жүз жиырма сағатқа дейінгі мерзімге қоғамдық жұмыстарға тартуға не отыз тәулікке дейінгі мерзімге қамаққа алуға жазаланады.

3. Бұл баптың бірінші және екінші бөліктерінде көзделген ірі мөлшерде заңсыз материалдық сыйақыны, жеңiлдiктердi немесе мүлiктiк сипатта көрсетiлетін қызметтерді, мүлікке құқықты берумен байланысты іс-әрекеттер, -

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, үш мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не сегіз жүз сағатқа дейінгі мерзімге қоғамдық жұмыстарға тартуға не үш жылға дейінгі мерзімге бас бостандығын шектеуге не сол мерзімге бас бостандығынан айыруға жазаланады.

Ескерту.

1. Егер сыйлықтың құны бес айлық есептiк көрсеткiштен аспаса, осы баптың бiрiншi бөлiгiнде көрсетiлген адамның өзінің міндетіне кіретін жұмыстарды бұрын орындағаны немесе қызметтер көрсеткені үшiн алдын ала уағдаластық болмаған кезде сыйлық ретінде материалдық сыйақы, жеңілдік немесе мүлiктiк сипаттағы қызметті, мүлікке құқықты беруі маңызы аз болуына байланысты қылмыстық құқық бұзушылық болып табылмайды және ол тәртiптiк ретпен қудаланады.

2. Егер осы баптың бірінші бөлігінде көрсетілген адам тарапынан оған қатысты материалдық сыйақы, жеңілдік немесе мүлiктiк сипаттағы қызметті, мүлікке құқықты қорқытып алу орын алса, немесе егер бұл адам материалдық сыйақы, жеңілдік немесе мүлiктiк сипаттағы қызметті, мүлікке құқықты бергені туралы құқық қорғау немесе арнайы мемлекеттік органға ерікті түрде хабарласа, материалдық сыйақы, жеңілдік немесе мүлiктiк сипаттағы қызметті, мүлікке құқықты берген адам қылмыстық жауапкершіліктен босатылады.»;

5) 364-бап мынадай редакцияда жазылсын:

«364-бап. Кәсіпкерлік қызметке заңсыз қатысу

1. Мемлекеттік функцияларды орындауға уәкілеттік берілген адамның не оған теңестірілген адамның не лауазымды адамның кәсіпкерлік қызметті жүзеге асыратын ұйым құруы не мұндай ұйымды басқаруға заңда белгіленген тыйым салуға қарамастан, жеке өзі немесе сенім білдірген адам арқылы қатысуы, егер бұл іс-әрекеттер мұндай ұйымға жеңілдіктер мен артықшылықтар беруге немесе өзге де нысандағы жақтаушылыққа байланысты болса, –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, үш мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не сегіз жүз сағатқа дейінгі мерзімге қоғамдық жұмыстарға тартуға не үш жылға дейінгі мерзімге бас бостандығын шектеуге не сол мерзімге бас бостандығынан айыруға жазаланады.

2. Осы баптың бірінші бөлігінде көзделген, құқық қорғау органының немесе арнайы мемлекеттік органның қызметкері жасаған іс-әрекет –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, төрт мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына, не бір мың сағатқа дейінгі мерзімге қоғамдық жұмыстарға тартуға, не төрт жылға дейінгі мерзімге бас бостандығын шектеуге, не сол мерзімге бас бостандығынан айыруға жазаланады.

3. Осы баптың бірінші бөлігінде көзделген, жауапты мемлекеттік лауазымды атқаратын адам жасаған іс-әрекет –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, бес мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не бір мың екі жүз сағатқа дейінгі мерзімге қоғамдық жұмыстарға тартуға не бес жылға дейінгі мерзімге бас бостандығын шектеуге не сол мерзімге бас бостандығынан айыруға жазаланады.

4. Осы баптың бірінші бөлігінде көзделген, құқық қорғау органында немесе арнайы мемлекеттік органда жауапты мемлекеттік лауазым атқаратын адам немесе судья жасаған іс-әрекет –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, алты мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына, не алты жылға дейінгі мерзімге бас бостандығын шектеуге, не сол мерзімге бас бостандығынан айыруға жазаланады.»;

6) 366-баптың бірінші бөлігі мынадай редакцияда жазылсын:

«1. Мемлекеттiк функцияларды орындауға уәкiлеттiк берілген адамның не оған теңестiрiлген адамның немесе жауапты мемлекеттік лауазымды атқаратын адамның не лауазымды адамның, сол сияқты шет мемлекеттің немесе халықаралық ұйымның лауазымды адамының өзіне немесе басқа адамдарға пайда түрiнде жеке өзi немесе делдал арқылы пара алуы –

мүлкі тәркіленіп, белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, параның жиырма еселенгеннен елу еселенгенге дейінгі сомасы мөлшерінде айыппұл салуға не бес жылға дейінгі мерзімге бас бостандығынан айыруға жазаланады.»;

7) мынадай мазмұндағы 366-1, 366-2 және 367-1-баптармен толықтырылсын:

«366-1-бап. Пара алуға келісім беру

Мемлекеттiк функцияларды орындауға уәкiлеттiк берілген адамның не оған теңестiрiлген адамның немесе жауапты мемлекеттік лауазымды атқаратын адамның не лауазымды адамның, сол сияқты шет мемлекеттің немесе халықаралық ұйымның лауазымды адамының пара ұсынған немесе уәде еткен адамның немесе ол өкілдік ететін адамдардың пайдасына жасаған әрекеттері (әрекетсіздігі) үшін пара алуға келісім беруі –

белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, бір мыңға дейінгі айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына, не төрт жүз сағатқа дейінгі мерзімге қоғамдық жұмыстарға тартуға не бір жылға дейінгі мерзімге бас бостандығын шектеуге жазаланады.

Ескерту.

1. Осы баптағы пара алуға келісім беру деп, ауызша, немесе жазбаша, оның ішінде электрондық нысанда мемлекеттiк функцияларды орындауға уәкiлеттiк берілген адамның не оған теңестiрiлген адамның немесе жауапты мемлекеттік лауазымды атқаратын адамның не лауазымды адамның, сол сияқты шет мемлекеттің немесе халықаралық ұйымның лауазымды адамының пара алу ниетін анық және анық білдіруі, сол сияқты пара алуға үнсіз келісім түсініледі.

Бұл жағдайда, егер бұл тармақтың бірінші бөлігінде көрсетілген адам пара ұсынған немесе оған уәде берген адамға қылмыстық жауаптылық туралы дереу ауызша немесе жазбаша, оның ішінде электрондық нысанда түсіндірсе, пара алуға келісім құрамы болмайды.

2. Егер сыйлықтың құны екі айлық есептiк көрсеткiштен аспаса, осы ескертпенің 1-тармағында көрсетiлген адамның өзінің міндетіне кіретін жұмыстарды бұрын орындағаны немесе қызметтер көрсеткені үшiн алдын ала уағдаластық болмаған кезде сыйлық ретінде бірінші рет материалдық сыйақы, жеңілдік немесе мүлiктiк сипаттағы қызметті, мүлікке құқықты алуға келісім беруі маңызы аз болуына байланысты қылмыстық құқық бұзушылық болып табылмайды және ол тәртiптiк немесе әкімшілік ретпен қудаланады.

3. Пара алуға келісім берген адам, егер ол құқық қорғау органына немесе арнаулы мемлекеттік органға пара алуға келісім бергені туралы аталған органдарға осы факт туралы белгілі болғанға дейін өз еркімен хабарласа, қылмыстық жауаптылықтан босатылатын болады.

366-2-бап. Параны сұрау және талап ету

Мемлекеттік функцияларды орындауға уәкілеттік берілген адамның не оған теңестірілген адамның немесе жауапты мемлекеттік лауазымды атқаратын адамның не лауазымды адамның, сол сияқты шет мемлекеттің немесе халықаралық ұйымның лауазымды адамының пара берушінің немесе ол өкілдік ететін адамдардың пайдасына жасаған әрекеттері (әрекетсіздігі) үшін өзіне немесе басқа адамдарға параны сұрауы немесе талап етуі –

белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, екі мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не алты жүз сағатқа дейінгі мерзімге қоғамдық жұмыстарға тартуға не екі жылға дейінгі мерзімге бас бостандығын шектеуге не сол мерзімге бас бостандығынан айыруға жазаланады.

Ескертпе:

Пара өтінішін немесе талабын білдірген адам, егер ол құқық қорғау органына немесе арнаулы мемлекеттік органға осы факт туралы аталған органдарға мәлім болғанға дейін параны сұрағаны немесе талап еткені туралы өз еркімен хабарласа, қылмыстық жауаптылықтан босатылады.

367-1-бап. Параны ұсыну мен уәде беру

Мемлекеттік функцияларды орындауға уәкілеттік берілген адамға не оған теңестірілген адамға немесе жауапты мемлекеттік лауазымды атқаратын адамға не лауазымды адамға, сол сияқты шет мемлекеттің немесе халықаралық ұйымның лауазымды адамына пара ұсынған немесе уәде берген адамның немесе ол өкілдік ететін адамдардың пайдасына жасаған әрекеттері (әрекетсіздігі) үшін пара ұсыну немесе оған уәде беру –

белгілі бір лауазымдарды атқару немесе белгілі бір қызметпен айналысу құқығынан өмір бойына айыра отырып, бір мың айлық есептік көрсеткішке дейінгі мөлшерде айыппұл салуға не сол мөлшерде түзеу жұмыстарына не төрт жүз сағатқа дейінгі мерзімге қоғамдық жұмыстарға тартуға не бір жылға дейінгі мерзімге бас бостандығын шектеуге жазаланады.

Ескертпе:

1. Осы бапта пара ұсыну деп мемлекеттік функцияларды орындауға уәкілеттік берілген адамның не оған теңестірілген адамның немесе жауапты мемлекеттік лауазымды атқаратын адамның не лауазымды адамның, сол сияқты шет мемлекеттің немесе халықаралық ұйымның лауазымды адамының осы адамға пара беру туралы ниеті, ал уәде беру – пара беру уақыты, орны, әдісі туралы хабарламамен осындай ниеттің білдірілуі түсініледі.

2. Осы ескертпенің 1-тармағында көрсетілген адамға бұрын жасаған заңды әрекеттері (әрекетсіздігі) үшін сомасы немесе құны екі айлық есептік көрсеткіштен аспайтын сыйлықты бірінші рет ұсыну және уәде беру, егер бұл адам жасаған әрекеттер (әрекетсіздік) алдын ала уағдаластыққа байланысты болмаса, қылмыстық жауаптылыққа әкеп соқпайды.

3. Пара ұсынған немесе уәде берген адам:

1) егер оған қатысты осы ескертпенің 1-тармағында көрсетілген адам тарапынан қорқытып алу немесе пара талап ету орын алса;

2) егер ол құқық қорғау органына немесе арнаулы мемлекеттік органға осы факт туралы белгілі болғанға дейін, оларға пара ұсыну немесе уәде туралы өз еркімен хабарласа;

3) егер ол осы ескертпенің 1-тармағында көрсетілген адамға құқық қорғау немесе арнаулы мемлекеттік органға осы факт туралы белгілі болғанға дейін, өзінің ұсынудан немесе уәде беруден бас тарту туралы ауызша немесе жазбаша, оның ішінде электрондық нысанда хабарлаған болса, қылмыстық жауапкершіліктен босатылады.»;

8) 417-баптың екінші бөлігінің бірінші абзацы мынадай редакцияда жазылсын:

«2. Парақорлыққа арандату, яғни мемлекеттік функцияларды орындауға уәкілеттік берілген адамға не оған теңестірілген адамға не лауазымды адамға не жауапты мемлекеттік лауазымды атқаратын адамға, сол сияқты шет мемлекеттің немесе халықаралық ұйымның лауазымды адамына қатысты жасалған нақ сол іс-әрекет, –».

2. 2014 жылғы 4 шілдедегі Қазақстан Республикасының Қылмыстық-   
процесстік кодексіне:

1) 187-баптың:

үшінші бөлігіндегі «366, 367» деген сандар «366, 366-1(бірінші бөлігінде), 366-2, 367, 367-1,» деген сөздермен ауыстырылсын;

төртінші бөлігіндегі «149 (екiншi және үшiншi бөлiктерiнде),» деген сөздерден кейін «247 (үшінші бөлігінде), 247-1 (үшінші бөлігінде),» деген сөздермен толықтырылсын;

2) 191-баптың:

екінші бөлігіндегі «247 (үшiншi бөлiгiнде),» деген сөздер алып тасталсын;

он алтыншы бөлігіндегі «247 (бiрiншi және екінші бөлiктерінде),» сөдерінен кейін «247-1 (бірінші және екінші бөліктерінде),» сөздерімен толықтырылсын;

3) 547-баптың бірінші бөлігі мынадай редакцияда жазылсын:

«1. Сотқа дейінгі тергеп-тексеруді бастау себебі Бірыңғай тізілімге тіркелгеннен кейін Қазақстан Республикасы Парламентiнiң депутатына қатысты, сондай-ақ ол қылмыс орнында ұсталған жағдайларда бір тәулік ішінде Қазақстан Республикасының Бас Прокурорына хабарланады.

Қазақстан Республикасы Парламентінің депутатына қатысты істер бойынша алдын ала тергеу жүргізу міндетті.

Қазақстан Республикасының Бас Прокуроры жүргізілген процестік әрекеттердің заңдылығын хабарлама алғаннан кейін екі тәулік ішінде зерделеуді жүргізеді.»;

4) 548-баптың екінші бөлігі мынадай редакцияда жазылсын:

«1. Қазақстан Республикасының Президенттігіне кандидатқа қатысты істер бойынша сотқа дейінгі тергеп-тексеру жүргізу осы баптың екінші бөлігінде көзделген ерекшеліктер ескеріле отырып, Қазақстан Республикасы Парламентінің депутатына қатысты қағидалар бойынша жүзеге асырылады.

2. Қазақстан Республикасының Президенттігіне кандидатты қолсұғылмаушылықтан айыруға келісім беру Орталық сайлау комиссиясынан сұратылады.»;

5) 549-баптың бірінші бөлігі мынадай редакцияда жазылсын:

«1. Сотқа дейінгі тергеп-тексеруді бастау себебі Бірыңғай тізілімге тіркелгеннен кейін Қазақстан Республикасы Конституциялық Сотының Төрағасына, Төрағасының орынбасарына, судьясына қатысты, сондай-ақ ол қылмыс орнында ұсталған жағдайларда бір тәулік ішінде Қазақстан Республикасының Бас Прокурорына хабарланады.

Қазақстан Республикасы Конституциялық Сотының Төрағасына, Төрағасының орынбасарына, судьясына қатысты істер бойынша алдын ала тергеу жүргізу міндетті.

Қазақстан Республикасының Бас Прокуроры жүргізілген процестік әрекеттердің заңдылығын хабарлама алғаннан кейін екі тәулік ішінде зерделеуді жүргізеді.»;

6) 550-баптың бірінші бөлігі мынадай редакцияда жазылсын:

«1. Сотқа дейінгі тергеп-тексеруді бастау себебі Бірыңғай тізілімге тіркелгеннен кейін судьяға қатысты, сондай-ақ ол қылмыс орнында ұсталған жағдайларда бір тәулік ішінде Қазақстан Республикасының Бас Прокурорына хабарланады.

Судьяға қатысты істер бойынша алдын ала тергеу жүргізу міндетті.

Қазақстан Республикасының Бас Прокуроры жүргізілген процестік әрекеттердің заңдылығын хабарлама алғаннан кейін екі тәулік ішінде зерделеуді жүргізеді.»;

7) 551-баптың бірінші бөлігі мынадай редакцияда жазылсын:

«1. Сотқа дейінгі тергеп-тексерудің басталу себебі Бірыңғай тізілімде тіркелгеннен кейін Қазақстан Республикасының Бас Прокурорына қатысты, сондай-ақ ол қылмыс орнында ұсталған жағдайларда бір тәулік ішінде Қазақстан Республикасының Бас Прокурорының бірінші орынбасары хабарланады.

Қазақстан Республикасының Бас Прокурорына қатысты істер бойынша алдын ала тергеу жүргізу міндетті.

Қазақстан Республикасы Бас Прокурорының бірінші орынбасары жүргізілген процестік әрекеттердің заңдылығын хабарлама алғаннан кейін екі тәулік ішінде зерделеуді жүргізеді.».

3. 2015 жылғы 23 қарашадағы Қазақстан Республикасының Еңбек кодексіне:

1) 32-бап мынадай мазмұндағы ескертпемен толықтырылсын:

«Ескертпе. Осы Кодексте азаматтық қызмет лауазымы немесе мемлекеттік қызметке теңестірілген функцияларды орындаумен байланысты квазимемлекеттік сектор субъектісінде «Сыбайлас жемқорлыққа қарсы іс-қимыл туралы» Қазақстан Республикасының Заңына сәйкес мемлекеттік функцияларды орындауға уәкілеттік берілген адамдарға теңестірілген адам болып табылатын қызметкер атқаратын лауазым түсініледі.»;

2) 38-баптың 4-тармағы мынадай редакцияда жазылсын:

«4. Осы Кодекстің 39, 42, 43 және 44-баптарында көзделген негіздер бойынша аударманы қоспағанда, өз құзыреті шегінде мемлекеттік құқықтық статистика және арнайы есепке алу немесе «электрондық үкімет» веб-порталы саласындағы қызметті жүзеге асыратын мемлекеттік органның ақпараттық жүйелері арқылы расталған сыбайлас жемқорлық қылмыс жасағаны туралы мәліметтер болған кезде квазимемлекеттік сектор субъектісінде және мемлекеттік қызметке теңестірілген функцияларды орындаумен байланысты азаматтық қызмет лауазымына басқа жұмысқа ауыстыруға жол берілмейді.»;

3) 140-баптың:

тақырыбы мынадай редакцияда жазылсын:

«140-бап. Заңды тұлғаның атқарушы органы басшысының және заңды тұлғаның алқалы атқарушы органының басқа да мүшелерінің, сондай-ақ ішкі аудит қызметі, сыбайлас жемқорлыққа қарсы комплаенс-қызмет жұмыскерлерінің және корпоративтік хатшының еңбегін реттеу ерекшеліктері»;

1, 3 және 5-тармақтар мынадай редакцияда жазылсын:

«1. Заңды тұлғаның атқарушы органы басшысымен, алқалы атқарушы органы мүшелерімен, сондай-ақ ішкі аудит қызметі, сыбайлас жемқорлыққа қарсы комплаенс-қызметі жұмыскерлерімен және корпоративтік хатшымен еңбек шартын жасасу және тоқтату, еңбегіне ақы төлеу тәртібі мен шарттары, материалдық және тәртіптік жауаптылыққа тарту, жұмысынан шеттету осы Кодекске, Қазақстан Республикасының өзге де нормативтік құқықтық актілеріне, заңды тұлға құрылтайшылары, мүлкінің меншік иесі не құрылтайшылар, меншік иесі уәкілеттік берген тұлға (орган) немесе заңды тұлғаның уәкілетті органы бекітетін құжаттарға, заңды тұлғаның атқарушы органы, ішкі аудит қызметі, сыбайлас жемқорлыққа қарсы комплаенс-қызметі, корпоративтік хатшысы туралы ережелерге және еңбек шартына сәйкес жүзеге асырылады.»;

«3. Заңды тұлға атқарушы органының басшысы, алқалы атқарушы органының мүшелері, сондай-ақ ішкі аудит қызметінің, сыбайлас жемқорлыққа қарсы комплаенс-қызметінің жұмыскерлері және корпоративтік хатшы жаңа мерзімге тағайындалған (сайланған, лауазымға бекітілген) жағдайда, еңбек шартына тиісті өзгерістер мен толықтырулар енгізіледі.»;

«5. Заңды тұлғаның алқалы атқарушы органының басшысына және басқа да мүшелеріне, ішкі аудит қызметінің, сыбайлас жемқорлыққа қарсы комплаенс-қызметінің жұмыскерлеріне және корпоративтік хатшыға тәртіптік жаза тәртіптік теріс қылық анықталғаннан кейін тікелей, бірақ ол анықталған күннен бастап екі айдан кешіктірілмей қолданылады.».

4. «Жедел-іздестіру қызметі туралы» 1994 жылғы 15 қыркүйектегі Қазақстан Республикасының Заңына:

12-баптың 4-тармағының 1) тармақшасы мынадай редакцияда жазылсын:

«1) ауыр және аса ауыр қылмыстарды, сондай-ақ Қазақстан Республикасы Қылмыстық кодексiнің 116 (бірінші бөлігі), 126 (бірінші және екінші бөліктері), 161 (бірінші бөлігі), 185 (бірінші және екінші бөліктері), 188 (екінші бөлігі),   
188-1 (бірінші бөлігі), 189 (екінші бөлігі), 190 (екінші бөлігі), 194 (бірінші бөлігі), 195 (төртінші бөлігі), 197 (үшінші бөлігі), 207 (екінші бөлігі), 210 (бірінші бөлігі), 211 (екінші бөлігі), 213 (үшінші бөлігі), 216 (бірінші және екінші бөліктері), 218 (бірінші және екінші бөліктері), 231 (бірінші бөлігі), 232 (бірінші бөлігі), 234 (екінші бөлігі), 245 (бірінші және екінші бөліктері), 247 ( үшінші бөлігі), 272 (үшінші бөлігі), 283 (бірінші бөлігі), 286 (бірінші бөлігі), 287 (үшінші бөлігі), 288 (бірінші бөлігі), 307 (екінші бөлігі), 308 (бірінші бөлігі), 309 (бірінші бөлігі), 315 (бірінші бөлігі), 361 (үшінші бөлігі), 362 (бірінші бөлігі),   
364 (бірінші, 2-1 және үшінші бөліктері), 365 (екінші бөлігі), 366 (бірінші бөлігі), 367 (бірінші бөлігі), 394 (екінші бөлігі), 399 (екінші бөлігі), 422 (бірінші және екінші бөліктері)-баптарында көзделген ауырлығы орташа қылмыстарды және тексерілетін адамға не үшінші адамға қатысты қылмыстық топ жасаған қылмыстарды анықтау, олардың алдын алу және жолын кесу мақсатында, егер тексерілетін адам үшінші адамның телефонын немесе өзге сөйлесу құрылғысын пайдаланады деген мәліметтер болса немесе үшінші адам телефонды және басқа сөйлесу құрылғыларын пайдаланып және оның мазмұнын материалдық жеткізгіште тіркеп қоюмен тексерілетін адам үшін ақпарат алады не тексерілетін адамнан басқа адамдарға беру үшін ақпарат алады деген мәліметтер болса;».

3. «Дербес деректер және оларды қорғау туралы» 2013 жылғы   
21 мамырдағы Қазақстан Республикасының Заңына:

9-бап мынадай мазмұндағы 9-4) тармақшамен толықтырылсын:

«9-4) сыбайлас жемқорлыққа қарсы іс-қимыл туралы заңнамаға сәйкес сыбайлас жемқорлардың жария тізілімін жүргізу;».

4. «Қазақстан Республикасының мемлекеттік қызметі туралы» 2015 жылғы 23 қарашадағы Қазақстан Республикасының Заңына:

49-баптың 3-тармағының екінші бөлігі мынадай редакцияда жазылсын:

«Әдеп жөніндегі уәкілдің қызметін үйлестіруді және әдіснамалық қамтамасыз етуді уәкілетті орган және сыбайлас жемқорлыққа қарсы іс-қимыл жөніндегі уәкілетті орган жүзеге асырады.».

5. «Сыбайлас жемқорлыққа қарсы іс-қимыл туралы» 2015 жылғы   
18 қарашадағы Қазақстан Республикасының Заңына:

1) 1-бапта:

5) тармақша мынадай редакцияда жазылсын:

«5) мүдделер қақтығысы - жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың, лауазымды адамдардың,   
сондай-ақ аталған адамдардың жеке басының мүдделілігі байланысты туыстардың және (немесе) адамдардың міндеттемелері мен жеке мүдделері олардың өз лауазымдық міндеттемелерін объективті және бейтарап орындалуына ықпал ететін немесе ықпал етуі мүмкін жағдай; бұл азаматтардың, ұйымдардың немесе мемлекеттің құқықтары мен мүдделеріне қайшы келуіне немесе әкелуі мүмкін;»;

мынадай мазмұндағы 5-1) тармақшамен толықтырылсын:

«5-1) сыбайлас жемқорлардың жария тізілімі – сыбайлас жемқорлық қылмыстар жасағаны үшін қылмыстық жауаптылыққа тартылған адамдар туралы мәліметтер;»;

6) тармақ мынадай редакцияда жазылсын:

«6) сыбайлас жемқорлық – жауапты мемлекеттік лауазымды атқаратын адамдардың, мемлекеттiк функцияларды орындауға уәкілеттік берілген адамдардың, мемлекеттік функцияларды орындауға уәкілеттік берілген адамдарға теңестiрiлген адамдардың, лауазымды адамдардың өздерінің лауазымдық (қызметтік) өкiлеттiктерін және соған байланысты мүмкiндiктерiн жеке өзi немесе делдалдар арқылы жеке өзіне не үшінші тұлғаларға мүлiктiк (мүліктік емес) игiлiктер мен артықшылықтар алу немесе табу мақсатында заңсыз пайдалануы, сол сияқты осы адамдардың аталған игіліктер мен артықшылықтарды сұрауы немесе талап етуі немесе өздерінің лауазымдық (қызметтік) өкілеттіктерін және соған байланысты мүмкіндіктерін заңсыз пайдаланғаны үшін оларды алуға келісім беру, сол сияқты аталған игіліктер мен артықшылықтарды ұсыну, уәде беру немесе беру арқылы осы адамдарды параға сатып алу;»;

2) 6-бап мынадай мазмұндағы 14) тармақшамен толықтырылсын:

«14) сыбайлас жемқорлардың жария тізілімін қалыптастыру және жүргізу.»;

3) 15-бап мынадай редакцияда жазылсын:

«15-бап. Мүдделер қақтығысы

1. Жауапты мемлекеттік лауазымды атқаратын адамдар, мемлекеттік функцияларды орындауға уәкілеттік берілген адамдар, мемлекеттік функцияларды орындауға уәкілеттік берілген адамдарға теңестірілген адамдар, лауазымды адамдар мүдделер қақтығысына әкеп соғатын немесе әкеп соғуы мүмкін жеке мүдделілікке жол бермеуге тиіс.

2. Осы баптың 1-тармағында аталған адамдардың жеке мүддесі жеке өзі үшін немесе олардың туыстары үшін, сондай-ақ олармен жақын немесе іскерлік қатынастары бар өзге де адамдар үшін кез келген пайда немесе артықшылықтар алуды қамтиды.

3. Осы баптың 1-тармағында аталған адамдарға:

1) егер мүдделер қақтығысы орын алған болса, лауазымдық міндеттемелерін жүзеге асыруға;

2) табыс, артықшылық немесе өзге де пайда алу үшін өзінің қызметтік жағдайын тікелей немесе жанама пайдалануға;

3) бұрын атқарған лауазымдарының артықшылықтарын жеке мүддесінде пайдалануға;

4) лауазымдық міндеттемелерін атқару кезінде қадағалау, бақылау функцияларын жүзеге асыруға, өздері және олардың туыстары және (немесе) жақын немесе іскерлік қатынастары бар адамдар өзі (жеке) мүдделілікке ие болатын шарттар жасасуға тыйым салынады.

4. Осы баптың 1-тармағында аталған адамдар тікелей басшысына не өздері жұмыс істейтін ұйымның басшылығына туындаған мүдделер қақтығысы туралы немесе оның туындау мүмкіндігі туралы, өздеріне бұл жөнінде мәлім болысымен жазбаша нысанда хабарлауға міндетті.

5. Тікелей басшысы не ұйымның басшылығы осы баптың 1-тармағында аталған адамдардың өтініштері бойынша немесе басқа да көздерден ақпарат алған кезде мүдделер қақтығысын болғызбау және реттеу бойынша мынадай шараларды уақтылы қабылдауға міндетті.

1) осы баптың 1-тармағында аталған адамдарды лауазымдық міндеттемелерін орындаудан шеттетуге және мүдделер қақтығысы туындаған немесе туындауы мүмкін мәселе бойынша лауазымдық міндеттемелерді орындауды басқа адамға тапсыру;

2) лауазымдық міндеттемелерін өзгерту;

3) мүдделер қақтығысын жою бойынша өзге де шаралар қабылдау.

6. Осы баптың 1-тармағында аталған адамдар мүдделер қақтығысы жағдайында шығарған немесе жасаған актілер немесе шарттар жарамсыз деп танылады.

7. Мүдделер қақтығысы жағдайында қабылданған немесе жасалған актілердің немесе шарттардың жарамсыз деп танылуына уәкілетті мемлекеттік органдар, квазимемлекеттік сектор субъектілері және ұйымның өзге де тиісті ұйымдары не құқықтары бұзылған адам сотқа жүгінеді.

4) мынадай мазмұндағы 16-1-баппен толықтырылсын:

«16-1-бап. Сыбайлас жемқорлық құқық бұзушылықтар үшін заңды тұлғалардың жауапкершілігі

1. Егер заңды тұлғаның атынан немесе мүддесі үшін сыбайлас жемқорлық құқық бұзушылықтарды немесе сыбайлас жемқорлық құқық бұзушылықтар жасау үшін жағдай туғызатын құқық бұзушылықтарды ұйымдастыру, дайындау және жасау жүзеге асырылатын жағдайда, заңды тұлғаға Қазақстан Республикасының заңнамасына сәйкес жауаптылық шаралары қолданылуы мүмкін.

2. Сыбайлас жемқорлық құқық бұзушылық үшін заңды тұлғаға жауапкершілік шараларын қолдану кінәлі жеке тұлғаны осы сыбайлас жемқорлық құқық бұзушылық үшін жауапкершіліктен босатпайды, сол сияқты жеке тұлғаны сыбайлас жемқорлық құқық бұзушылық үшін қылмыстық немесе өзге де жауаптылыққа тарту заңды тұлғаны осы сыбайлас жемқорлық құқық бұзушылық үшін жауапкершіліктен босатпайды.

3. Осы баптың ережелері Қазақстан Республикасының заңнамасында көзделген жағдайларда шетелдік заңды тұлғаларға қолданылады.»;

5) мынадай мазмұндағы 17-1-баппен толықтырылсын:

«17-1-бап. Сыбайлас жемқорлардың жария тізілімі

1. Сыбайлас жемқорлардың жария тізілімін сыбайлас жемқорлыққа қарсы іс-қимыл жөніндегі уәкілетті орган қалыптастырады және жүргізеді.

2. Сыбайлас жемқорлардың жария тізіліміне мынадай мәліметтер енгізіледі:

1) сыбайлас жемқорлық қылмыс жасаған адамның тегі, аты, әкесінің аты (егер ол жеке басты куәландыратын құжатта көрсетілсе);

2) сыбайлас жемқорлық қылмыс жасаған уақыттағы жұмыс орны мен лауазымы;

3) сыбайлас жемқорлық қылмыстың құрамы;

4) сот шешімінің немесе қылмыстық істі тоқтату туралы қаулының деректемелері (соттың немесе құқық қорғау органының атауы, шешімнің немесе қаулының күні мен нөмірі);

5) тағайындалған жазаның түрі.

3. Сыбайлас жемқорлық қылмыстар жасағаны үшін қылмыстық жауаптылыққа тартылған адамдар туралы мәліметтерді сыбайлас жемқорлыққа қарсы іс-қимыл жөніндегі уәкілетті орган құқықтық статистика және арнайы есепке алу жөніндегі уәкілетті органнан осы баптың 5-тармағында көрсетілген актінің электрондық көшірмесі келіп түскен күннен бастап, үш жұмыс күні ішінде сыбайлас жемқорлардың жария тізіліміне енгізеді.

4. Сыбайлас жемқорлардың жария тізілімі сыбайлас жемқорлыққа қарсы іс-қимыл жөніндегі уәкілетті органның ресми интернет-ресурсында орналастырылады.

5. Тұлғаларды тізілімге енгізу үшін:

1) сыбайлас жемқорлық қылмыс жасағаны үшін соттың заңды күшіне енген айыптау үкімі;

2) соттың заңды күшіне енген қаулысы немесе қылмыстық қудалау органының сыбайлас жемқорлық қылмыс жасаған адамға қатысты қылмыстық істі тоқтату туралы Қазақстан Республикасы Қылмыстық-процестік кодексінің 35-бабы бірінші бөлігінің 3), 4), 9), 10) 12) тармақтары немесе 36-бабы негізінде прокурор бекіткен қаулысы.

6. Тізілімнен шығаруға заңды күшіне енген ақтау үкімі, істі тоқтату туралы қаулы немесе сыбайлас жемқорлардың жария тізіліміне енгізілген адамның пайдасына шығарылған өзге де шешім негіздер табылады.

7. Сыбайлас жемқорлардың жария тізілімі дербес жалпыға қолжетімді деректер көзі болып табылады.

8. Сыбайлас жемқорлардың жария тізілімін қалыптастыру және жүргізу тәртібін сыбайлас жемқорлыққа қарсы іс-қимыл жөніндегі уәкілетті орган айқындайды.»;

6) 20-бап мынадай мазмұндағы 6-1), 6-2), 6-3), 6-4), 6-5) және 6-6) тармақшалармен толықтырылсын:

«6-1) мемлекеттік органдарда, ұйымдар мен квазимемлекеттік сектор субъектілерінде сыбайлас жемқорлыққа қарсы стандарттардың болуына мониторинг жүргізілетін;

6-2) сыбайлас жемқорлардың жария тізілімін қалыптастыру және жүргізу;

6-3) сыбайлас жемқорлардың жария тізілімін қалыптастыру және жүргізу тәртібін құқықтық статистика және арнайы есепке алу жөніндегі уәкілетті органмен келісу бойынша әзірлеу және бекіту;

6-4) Сыбайлас жемқорлыққа қарсы стандарттарды қалыптастыру жөніндегі әдістемені әзірлеу және бекіту;

6-5) Сыбайлас жемқорлық деңгейін бағалау жөніндегі әдістемені әзірлеу және бекіту;

6-6) әдеп жөніндегі уәкілдің қызметін үйлестіру және әдіснамалық қамтамасыз ету;»;

7) 22-баптың 1-1-тармағы мынадай редакцияда жазылсын:

«1-1. Мемлекеттік органдардың, ұйымдардың, квазимемлекеттік сектор субъектілерінің басшылары бағынысты қызметкерлердің сыбайлас жемқорлық құқық бұзушылықтар жасауының алдын алу жөніндегі лауазымдық міндеттемелерін орындамағаны немесе тиісінше орындамағаны үшін, сыбайлас жемқорлық құқық бұзушылықтар жасауға ықпал ететін себептер мен жағдайларды жоймағаны үшін Қазақстан Республикасының заңдарына сәйкес тәртіптік жауаптылықта болады.».

2-бап. Осы Заң алғашқы ресми жарияланған күнінен кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**